– Кем белә инде? Ирем туйҙан һуң берәйһенә мөхәббәтен белдереп торһа, мин дә әллә нимәләр ҡыланыр инем, моғайын. Шуға күрә уны ғәйепләй алмайым. Белә инем Илфаттың ғашиҡ булғанын, ул да минең яратҡанымды һиҙгән. Һүҙҙәр бит мөһим түгел, һөйләшеү нимәгә кәрәк ине?! Беҙҙең ғаилә трагедияһында бары тик мин генә ғәйеплемен. Һәм ошо үкенес ғүмер буйы минең менән йәшәйәсәк.